ועדת המשנה לבטיחות בדרכים, כנסת 20, פרוטוקול מספר 5, 2017-03-14 08:40

יעקב אשר: בוקר טוב לכולם.

יעקב אשר: פורים שמח על מה שהיה.

יעקב אשר: אנחנו מתכנסים שוב, הוועדה לבטיחות בדרכים, ועדת המשנה של ועדת הכלכלה.

יעקב אשר: כמו שהטחנו, לא נעצור ונמשיך להיות הגורם המתריע, המכוון, הממקד, ככל שיש לנו את הסמכויות שלנו כנבחרי ציבור.

יעקב אשר: הנושא הזה של תאונות הדרכים לא ירד מסדר יומנו עד שנצליח לפחות למגר, אני לא שייך דבר כזה, אבל להמעיט ככל האפשר את מספר הנפגעים בתאונות דרכים.

יעקב אשר: בפתח הישיבה אני רוצה להתייחס להצהרות שאנו שומעים כבר ממוצאי שבת על כך שיש עלייה גדולה בהכנסות המדינה.

יעקב אשר: אם מדברים על מע"מ – למה את מחייך גיורא?

יעקב אשר: צריכים להיות עדכניים, אדוני –אני קורא מעל במה זו לשר התחבורה, ששמעתי שגם דיבר על זה, התחלנו לשמוע הצעות מה עושים עם הכסף.

יעקב אשר: אני בהחלט תומך בהורדת מס, אני בהחלט תומך בטיפול בקשישים ובדברים חשובים, אני חושב שיש מקום לכל דבר.

יעקב אשר: אבל יש דבר אחד שעומד לפני הכול, החיי, קדושת החיים.

יעקב אשר: אם אנחנו יודעים שיש מגפה שהיא בידנו, אם יש מגפה אבל אפשר להמעיט את מספר ההרוגים – אנחנו כל פעם מדברים על ההרוגים.

יעקב אשר: אנחנו שוכחים שיש גם פצועים, אנשים שחייהם השתנו לגמרי ויש הרבה מאוד כאלה.

יעקב אשר: אני קורא לשר האוצר להקציב סכום – דיברנו באחת הוועדות, אני לא יודע אם זה 300 מיליון או 350 מיליון שקל, לפחות בהשקעה הראשונית – אבל להקציב סכום נכבד לתוספת ניידות מאוישות על כבישי ישראל.

יעקב אשר: אנחנו נדבר היום על כלים טכנולוגיים מכפילי כוח, ממקדי סיכונים, ממוקדים יותר בעבירות תנועה.

יעקב אשר: אני חושב שהטכנולוגיה, אם נשקיע בה, היא יכולה להיות לעזר גדול מאוד בעבודה הבסיסית שצריכה להיעשות.

יעקב אשר: אבל יש דבר אחד שלא נתחמק ממנו בשום צורה שהיא:

יעקב אשר: כמות הניידות המאוישות שנמצאת היום במדינת ישראל על כבישי ישראל היא קטסטרופלית מבחינת הכמות שלה.

יעקב אשר: היא לא מגיעה אפילו ל-50% מהצורך בה.

יעקב אשר: אנחנו יודעים ודיברנו על זה כבר בפעמים הקודמות, שצריך לפחות בין 300 ל-400 ניידות מאוישות בכבישי ישראל.

יעקב אשר: מה שיש היום, אחרי מאמץ גדול משנה שעברה, יתקנו מאגף התנועה, משהו כמו 120 ניידות מאוישות.

<דורון ידיד: 228 ביממה.

יעקב אשר: כשאתה אומר יממה - - -

<דורון ידיד: מהבוקר לכל היממה.

יעקב אשר: זאת אומרת 24 שעות.

יעקב אשר: 220?

<דורון ידיד: 228.

יעקב אשר: אחרי שהורדנו את הבלאי?

<דורון ידיד: נכון.

<דורון ידיד: זה מה שיש בשטח.

יעקב אשר: אז אני שמח לשמוע שיש 220.

יעקב אשר: הנתונים שבידי היו קצת אחרים.

יעקב אשר: אני מוד מקווה שאתה צודק.

יעקב אשר: אבל איך שלא יהיה, צריך תוספת.

יעקב אשר: לקחת את התקופה הזאת, ומעבר לדברים החשובים שהולכים לעשות עם הכסף, להקדיש עוד סכום עבור לפחות עוד 100 ניידות מאוישות נוספות ברחבי הארץ.

יעקב אשר: זה גורם הרתעתי מספר אחד.

יעקב אשר: כולנו יודעים את זה בינינו לבין עצמנו.

יעקב אשר: מי שנהג יודע את זה.

יעקב אשר: אנחנו מתייחסים לניידת שמסתובבת, אנחנו רואים את הניידות – אנחנו מתנהגים בצורה יותר נכונה על הכביש.

יעקב אשר: לכל אחד יש את הקטע שהוא צריך לקבל את התזכורת שיש עין פקוחה.

יעקב אשר: לכן אני בתחילת דברי קורא לשר האוצר, קורא לשר התחבורה לעמוד על כך.

יעקב אשר: שר התחבורה עושה מאמצים אדירים בנושא תשתיות, הופך את המדינה.

יעקב אשר: עוד השקעה קטנה שיהא פרומיל מהפרויקטים הענקיים שהוא מוביל תביא לתוספת של הרתעה בכבישים.

יעקב אשר: אני קורא שוב לשר האוצר, לממשלת ישראל, להנהלת הקואליציה, להתאחד סביב זה, קואליציה ואופוזיציה, ולנסות לבלום את המגיפה הזאת של תאונות הדרכים.

יעקב אשר: נמקד את הדיון עכשיו בנושא המצלמות וכלים טכנולוגיים נוספים.

יעקב אשר: המצלמות, לפי הניסיון שלנו, האם הן עזרו?

יעקב אשר: האם באותם מקומות ששמו אותן הן באמת אפקטיביות?

יעקב אשר: האם קיים חוסר גדול של המצלמות האלה?

יעקב אשר: האם בסופו של יום הקיבולת של הדוחות שיבואו מאותן מצלמות, אם תהיה תוספת, המשטרה יודעת להתמודד איתה?

יעקב אשר: הנהלת בתי המשפט?

יעקב אשר: האם בתי המשפט יודעים להתמודד עם התוספת?

יעקב אשר: ננסה למצוא את הנקודות האלה, את החסמים הללו.

יעקב אשר: ניגע גם נגיעה קלה בפרויקט שכבר הוצג פה בצורה כזו או אחרת, מיזם "שומרי הדרך" של הרשות הלאומית.

יעקב אשר: המיזם הזה חשוב ומעניין, הוא נותן פריסה מסוימת, אבל הוא יכול להיות תוספת בלבד, הוא יכול להיות התבלין של העבודה עצמה.

יעקב אשר: הוא לא העבודה עצמה.

יעקב אשר: אני מאוד אוהב מנהיגות אזרחית, אני מאוד אוהב שאזרחים לוקחים על עצמם לפקח ולעזור לרשויות האכיפה למיניהן, אבל לא במקום מה שאנחנו צריכים לעשות.

יעקב אשר: זה לא במקום מה שהממשלה צריכה לעשות.

יעקב אשר: אני מציע לכל משרדי הממשלה לא לקחת את המיזם הנחמד הזה של שומרי הדר, שהוא חשוב מאוד, ולהפוך אותו למה שנקרא תירוץ טוב למה לא לעשות את העבודה שהם מחויבים לה.

יעקב אשר: נתחיל את הדיון עם הרשות הלאומית לבטיחות בדרכים ונקבל סקירה של המצב בעולם בנושא של אכיפה באמצעות מצלמות, כמובן עם מבט למה שיש אצלנו ולחדד את ההמלצות שלכם, הרשות הלאומית, ולצורך כך נבקש מד"ר סבטלנה, מנהלת חטיבת המחקר והמידע ברשות, לתת לנו מידע על מה שקורה בעולם, מה הלקחים שהופקו שם.

יעקב אשר: האם אנחנו נמצאים במקום טוב מבחינת סוג המצלמות והשיטה?

יעקב אשר: בואו נמקד ואחר כך נתמקד בנקודות.

יעקב אשר: תודה.

<סבטלנה צ'אצאשווילי בולוטין: אני מנהלת חטיבת המידע והמחק ברשות.

<סבטלנה צ'אצאשווילי בולוטין: לפני שאתחיל בסקירה קצרה בנוגע למצלמות לאכיפת מהירות, חשוב להדגיש 4 נקודות מרכזיות, מבוססות מחקר.

<סבטלנה צ'אצאשווילי בולוטין: הנקודה הראשונה, אנו יודעים שמהירות הנסיעה קשורה בקשר מובהק וחיובי לסיכוי להִפָּגְעוּת.

<סבטלנה צ'אצאשווילי בולוטין: כלומר, ככול שהמהירות תעלה כך הגם הסיכוי לפגיעה עולה.

<סבטלנה צ'אצאשווילי בולוטין: יתרה מזאת.

<סבטלנה צ'אצאשווילי בולוטין: חשוב מאוד להדגיש גם את העובדה שקיים קשר מובהק בין מהירות הנסיעה לבין חומרת הפגיעה, כפי שהדגשת בתחילת דבריך, לדבר לא רק על הרוגים אלא גם לדבר על פצועים קשה.

<סבטלנה צ'אצאשווילי בולוטין: הנקודה השנייה שאנחנו רוצים להדגיש היא חשיבות סוג הדרך.

<סבטלנה צ'אצאשווילי בולוטין: כפי שאנחנו יודעים, מרבית התאונות, קטלניות וחמורות, נגרמות – ואני מדגישה את המילה נגרמות כי לא מדובר בגזירה מלמעלה ולכן אנחנו יכולים לשות את המצב – בכבישים בינעירוניים.

<סבטלנה צ'אצאשווילי בולוטין: הנקודה השלישי.

<סבטלנה צ'אצאשווילי בולוטין: אנחנו צריכים לשים לב, וזה חשוב מאוד לדיון שלנו, שהאטה דרמטית או האצה דרמטית, גם הן מגדילות את הסיכוי להיפגעות.

<סבטלנה צ'אצאשווילי בולוטין: לנקודה זו אני עוד אתייחס.

<סבטלנה צ'אצאשווילי בולוטין: נקודה אחרונה: התראת אמת.

<סבטלנה צ'אצאשווילי בולוטין: הספרות מדגישה שקיים קשר – כשאנחנו מדברים על התראת אמת חשוב לשים לב לשני מרכיבים: המרכיב הראשון, שקיפות ונראות.

<סבטלנה צ'אצאשווילי בולוטין: אנחנו רואים במחקרים כשמדברים על מצלמות בעולם, שצריך לומר איפה המצלמות ממוקמות.

<סבטלנה צ'אצאשווילי בולוטין: האמת, כיום גם אם לא נגיד, ממילא ידעו, וחבל לבזבז על זה זמן.

<סבטלנה צ'אצאשווילי בולוטין: נקודה נוספת קריטית היא השילוב עם ענישה.

<סבטלנה צ'אצאשווילי בולוטין: גם לנקודה זו אני אחזור בהמשך בסוף דברי.

<סבטלנה צ'אצאשווילי בולוטין: עכשיו נעבור לדיון בנוגע לסוגי המצלמות בעולם וזו המטרה של הדברים שלנו כרגע.

<סבטלנה צ'אצאשווילי בולוטין: אנחנו יכולים למיין את המצלמות לאכיפת המהירות לארבעה סוגים.

<סבטלנה צ'אצאשווילי בולוטין: שלושת הסוגים הראשונים שאני כרגע אדגיש, שהן מצלמות קבועות, מצלמות דמה או מצלמה ניידת, אקדחי לייזר, יש להן מכנה משותף מאוד ברור: הן מודדות את המהירות בנקודת זמן.

יעקב אשר: לקרוא למצלמה הזאת "ניידת", זה לא כל-כך נכון כי הן ניידות ממקום למקום, אבל בזמן הפעילות שלהן - - -

<סבטלנה צ'אצאשווילי בולוטין: מבחינת המושג, נכון.

<סבטלנה צ'אצאשווילי בולוטין: מבחינת המושג בעולם אנחנו מדברים על מצלמה שהיא ניידת, יחד עם זאת ברור.

<סבטלנה צ'אצאשווילי בולוטין: העיקרון הוא שהיא מודדת מהירות - - -

יעקב אשר: השאלה שמתחייבת מכאן – אני קצת אפריע לך באמצע, אבל זה בסדר – האם יש גם סוגי מצלמות מסוג כזה שמורכבות על ניידת ולא צריך לעצור והשוטר צריך לצאת החוצה ולעמוד ולכוון.

יעקב אשר: השאלה אם קיים דבר כזה?

<סבטלנה צ'אצאשווילי בולוטין: אני אתייחס לזה.

<סבטלנה צ'אצאשווילי בולוטין: הנקודה הקריטית בהקשר הזה, כפי שאמרנו, מצלמות קבועות אנחנו יכולים לראות בשבדיה, באירלנד, בשוויץ.

<סבטלנה צ'אצאשווילי בולוטין: אם אנחנו מדברים על מצלמות דמה, נראה בשכיחות גבוהה בפינלנד, בבלגיה.

<סבטלנה צ'אצאשווילי בולוטין: אם נדבר על מצלמות ניידות, יש באירלנד ובדנמרק.

<סבטלנה צ'אצאשווילי בולוטין: במרבית המחקרים אנחנו רואים נקודת מצב שזה מוריד מהירות ואחר כך מוריד סיכוי להִפָּגְעוּת.

<סבטלנה צ'אצאשווילי בולוטין: נקודה נוספת, זה נושא לא חדש לגמרי, יש מצלמות שנקראות מצלמות מקטע או קטע.

<סבטלנה צ'אצאשווילי בולוטין: באנגלית יש לנו מספר מושגים לאותו דבר.

<סבטלנה צ'אצאשווילי בולוטין: אני אתן לכם מושג אחד: average speed enforcementאו אפשר גם לומר, כמו שדיברנו point to point.

<סבטלנה צ'אצאשווילי בולוטין: יש עוד מספר מושגים שמדברים על אותו דבר.

<סבטלנה צ'אצאשווילי בולוטין: הרעיון הוא די פשוט.

<סבטלנה צ'אצאשווילי בולוטין: מאחר וזה יושם כבר משנת 2000 בחלק רב של המדינות, הדוגמה הקלאסית היא הולנד, אנגליה, אוסטרליה, אוסטריה – הסיפור הוא די פשוט, שימו לב, בנושא של מקטע מצלמים את כניסת הרכב, את הזמן שהמכונית נכנסת לקטע ואז אנחנו יודעים בדיוק את הזמן שהרכב נכנס.

<סבטלנה צ'אצאשווילי בולוטין: מאחר ואנחנו יודעים את אורך הקטע, מצלמה שנייה מצלמת את היציאה.

<סבטלנה צ'אצאשווילי בולוטין: לכן, אם אני יודעת את רואך הקטע, אני יודעת אני יודעת את הזמן הטריוויאלי ביותר, לא צריך פה 5 יחידות במתמטיקה, אנחנו מקבלים את המהירות הממוצעת.

<סבטלנה צ'אצאשווילי בולוטין: לכן, כשמיישמים את זה היום והמחקרים ניסוי את זה וניסו את זה לאורך זמן – לא בדקו בשנה אחת אלא בדקו לאורך 5 שנים – אנחנו רואים שהמצלמות לאכיפת המהירות הממוצעת הן קודם כל מורידות את המהירות, אבל לא רק מורידות מהירות, הן משפיעות ומקטינות את הסיכוי להיפגעות.

<סבטלנה צ'אצאשווילי בולוטין: במחקרים באנגליה, במחקר האחרון שפורסם באחד מכתבי העת היוקרתיים בתחום התחבורה משנת 2016 הוביל - - - אנחנו רואים שהירידה בסיכוי להִפָּגְעוּת בתאונות הקשות, החמורות, מגיעה ל-50% אבל גם אם לא נגיע ל-50, נגיע לטווחים אחרים שנעים בין 30 ל-50 אחוז.

<סבטלנה צ'אצאשווילי בולוטין: זה מה שאומרת הספרות באוסטרליה, באוסטריה ובאנגליה וגם בהולנד.

<סבטלנה צ'אצאשווילי בולוטין: אם כך, נקודה נוספת.

<סבטלנה צ'אצאשווילי בולוטין: זה לא רק מוריד את הסיכוי להִפָּגְעוּת באחוזים דרמטיים, מאחר וזה מצלם את זמן הכניסה וזמן היציאה מהדרך, אין לנו פה השפעה של נהיגת "הקנגורו" , כמו שאנחנו יודעים, אלא גורמת לנהיגה חלקה כי אין צורך להאט או להאיץ בעקבות המצלמה וזו נקודה קריטית, כמו שהסברתי בתחילת דברי.

<סבטלנה צ'אצאשווילי בולוטין: נקודה נוספת שהספרות מדגישה בנוגע למצלמות לאכיפת המהירות הממוצעת היא שקיימת תמיכת הציבור בנושא כי מאחר ואין תרבות נהיגה של קנגורו, אנחנו רואים שהזרימה בכביש יותר חלקה.

<סבטלנה צ'אצאשווילי בולוטין: נקודה נוספת שאנחנו צריכים לחבר לנושא של קיימות.

<סבטלנה צ'אצאשווילי בולוטין: מאחר ואין האטה דרמטית או האצה דרמטית, אנחנו רואים הפחתה של הגזים הרעילים.

<סבטלנה צ'אצאשווילי בולוטין: לסיכום הדברים הללו, אכן מצלמות המהירות משפיעות על הורדת הסיכוי להִפָּגְעוּת.

<סבטלנה צ'אצאשווילי בולוטין: יחד עם זאת, העולם כיום הולך למצלמות מקטע ולכן זה אחד הדברים שיו"ר הרשות הלאומית לבטיחות בדרכים, גיורא רום, יסכם בסוף, ידגיש בהמלצות.

<סבטלנה צ'אצאשווילי בולוטין: הנקודה הרביעית שאני רוצה לציין היא הנושא של תרבות בנושא של התרעת אמת.

<סבטלנה צ'אצאשווילי בולוטין: אם אנחנו רוצים ליישם את הטכנולוגיות החדשות, חשוב לשים לב להקשר התרבותי.

<סבטלנה צ'אצאשווילי בולוטין: בחלק מהמדינות נושא הענישה הוא פחות רלוונטי, אבל בחלק מהמדינות הוא נושא קריטי.

<סבטלנה צ'אצאשווילי בולוטין: אנחנו יודעים את ההקשר התרבותי שלנו במדינת ישראל וצריך לשים לב לכך.

<סבטלנה צ'אצאשווילי בולוטין: תודה רבה לכם.

יעקב אשר: אני מבין שהיום אין אצלנו מצלמות קטע.

<דורון ידיד: אין.

יעקב אשר: נתייחס לזה בהמשך.

יעקב אשר: גיורא, אתה רוצה לדבר עכשיו או לאחר מכן?

<גיורא רום: רוצה להקשיב.

יעקב אשר: אני חושב שנפתח עם ניצב דורון ידיד, ראש אגף התנועה, שנמצא כמה חודשים בתפקידו, אבל אני מוכרח לומר ולא בגלל שאתה נמצא כאן, שיש הרבה מאוד יוזמות והרבה מאוד דברים בגבולות הגזרה שאתה יכול לעשות בתוך המערכת החוקית.

יעקב אשר: למה לתת יותר דחיפה, על איזה נקודות של עבירות להתמקד יותר וכולי.

יעקב אשר: עשית כמה וכמה שינויים.

יעקב אשר: נשמח גם לשמוע קצת בגדול על ההשפעות שלהם, אבל באמת למקד יותר את הדיון היום בנושא של הכלים הטכנולוגיים.

יעקב אשר: כלים טכנולוגיים, אמנם הם יקרים, אבל לא כמו לעשות כביש חדש בקטע מסוים.

יעקב אשר: זה אפילו לא כמו 100 ניידות מאוישות, שאני מקווה שיתווספו בעקבות השפע הכלכלי של מדינת ישראל.

יעקב אשר: אלה דברים שהם סבירים מבחינה תקציבית.

יעקב אשר: השאלה אם הולכים על הטופ של הטופ או אם הולכים על הדבר הנכון ועוד שאלה אחת שמטרידה אותי – אם אנחנו הולכים לתהליך כזה גם בנוגע למצלמות המקטע, האם לא היה כדאי לעשות פיילוט באזור מסוים?

יעקב אשר: כשיש לך מספר מועט מאוד של כלים ואתה מפזר אותם בכל הארץ, אז כל מקום הופך להיות בלי השפעה גדולה.

יעקב אשר: יכול להיות שאם ניכנס להשקעה – חסרים לי פה ממשרד ראש הממשלה.

יעקב אשר: מלשכת המנכ"ל היו אמורים להיות כאן נציגים.

יעקב אשר: אתה נמצא כאן.

יעקב אשר: למה אתה נחבא אל הכלים?

<דן להב: באתי להקשיב.

יעקב אשר: כן.

יעקב אשר: אז קודם כל, אני בטוח שאתה מקשיב.

יעקב אשר: יכול להיות שנבקש גם את התייחסותך.

יעקב אשר: יושב-ראש ועדת הכלכלה, איתן כבל, ואנוכי היינו בפגישה אצל מר אלי גרונר עם הצוות שלו.

יעקב אשר: יש צוות של מנכ"לים שיושב ומכין תכנית שהמסקנות שלה יהפכו להחלטת מחליטים של הממשלה – אני כבר מדבר במקומך, אני מתחיל להיות דובר לשכת רוה"מ – אני מאוד מקווה שהדברים האלה ייעשו.

יעקב אשר: אני גם מבין ששמעת את דרישתי לתוספת של 100 ניידות בעקבות השפע הכלכלי מהכנסות המדינה.

יעקב אשר: באותו דיון הבנתי שהולכים לתת הרבה יותר משאבים ממה שניתנו עד היום לנושאים הטכנולוגיים.

יעקב אשר: לכן, הדיון הזה מבחינתי הוא מאוד חשוב.

יעקב אשר: בבקשה, ניצב דורון ידיד.

<דורון ידיד: בוקר טוב.

<דורון ידיד: לעניין הכפלת הניידות, אפתח בזה.

<דורון ידיד: השר לביטחון פנים התחייב להכפיל עד סוף השנה את מספר הניידות.

<דורון ידיד: אפשר לומר שההתחייבות שלו תצא לפועל ועד סוף השנה אכן יוכפלו מספר ניידות השוטרים.

<דורון ידיד: 230-228 ניידות ביממה כוללות מתנדבים.

<דורון ידיד: כשנוריד את מספר ניידות המתנדבים, נישאר עם 70 ניידות פחות ביממה ואת המספר הזה השר לביטחון פנים התחייב להכפיל, ויש פעולות של השר יחד עם - - -

יעקב אשר: היה 140-130 שהיו לי - - - המתנדבים זה הפרויקט עם הסטודנטים?

<דורון ידיד: כן.

<דורון ידיד: הם יוכפלו.

<דורון ידיד: אנחנו כבר רואים פעולות שקשורות לתקנונים וכדומה, שמרביתן פורסמו.

<דורון ידיד: אפשר לומה שההתחייבות של השר תצא אל הפועל.

<דורון ידיד: זה לעניין ההכפלה.

<דורון ידיד: לעניין האכיפה באופן כללי.

<דורון ידיד: כמו שאמרת, הגדלנו את האכיפה שלנו ב-47% לתקופה המקבילה אשתקד.

<דורון ידיד: היום בבוקר פורסם נתון ב"ידיעות אחרונות" על עלייה באכיפה כנגד עבירות שקשורות לסלולר.

<דורון ידיד: הכפלנו ב-90% מתחילת השנה וגם בסוף השנה שעברה ביחס לתקופה המקבילה בעבירות סלולר.

<דורון ידיד: האכיפה שלנו ממוקדת כנגד עבירות מסכנות חיים ובריונות.

<דורון ידיד: לא תמיד הבריונים מעורבים בתאונות דרכים, אבל הם גורמים לתאונות דרכים והם משפיעים על תרבות הנהיגה.

<דורון ידיד: שינינו את ששיטת העבודה שלנו.

<דורון ידיד: אנחנו פורסים, כמו שנתת את הדוגמה במצלמות, את הניידות שלנו בקטעים מצומצמים בכורח גדול, במגוון פעולות אכיפה, גם גלויות, גם סמויות, גם עם אמצעים, גם עם משקפות, גם עם מצלמות.

<דורון ידיד: עם כל מיני אמצעים שמשמשים לפעילות - - -

יעקב אשר: לאורך זמן אתם באזור מסוים?

<דורון ידיד: כן.

<דורון ידיד: לאורך זמן באזור מסוים.

יעקב אשר: מתי תוכלו לקבל אינפורמציה?

<דורון ידיד: ברגע שירדו גם התאונות וגם העבירות.

<דורון ידיד: בינתיים העבירות לא יורדות אלא רק עולות.

<דורון ידיד: אם האכיפה שלנו תרד אותו אזור, נבין שהאזרחים הבינו שבקטע הזה יש פעילות מוגברת.

<דורון ידיד: עדיין אנחנו לא מרגישים את זה.

<דורון ידיד: אנחנו נמצאים באותם אזורים כבר 4 חודשים באותם צירים ואין לנו ירידה באכיפה, יש עלייה באכיפה.

<דורון ידיד: שינוי של תרבות נהיגה לא קורה בשלושה חודשים, ייקח קצת יותר זמן.

<דורון ידיד: אנחנו מעריכים שבסופו של דבר יהיה שינוי.

<דורון ידיד: אפשר לומר ש-93% מהדוחות שלנו מתבצעים ונאכפים באותם צירי מיקוד.

<דורון ידיד: ה-7% זה בדרך לצירי המיקוד, זה לא פיזור וזה בסדר גמור.

<דורון ידיד: לעניין מכשור אכיפה.

<דורון ידיד: למכשור אכיפה יש אפקט הרתעתי.

<דורון ידיד: מבחינתנו, מפגש שוטר-אזרח זה האפקט ההרתעתי המצוין ביותר.

<דורון ידיד: הדוח במקום עם אפקט הרתעתי מצוין הרבה יותר מהזמנה לבית משפט.

<דורון ידיד: למכשור אכיפה יש אפקט הרתעתי לאור העובדה שאנחנו לא יכולים בכל מקום בכל זמן וגם אנחנו אומרים שעבור תרבות נהיגה לא צריך לראות ניידת כל מטר.

<דורון ידיד: אתה צריך לנסוע ולנהוג על-פי חוקי התעבורה גם אם לא תראה ניידת.

<דורון ידיד: מכשור האכיפה והפעילות הגלויה והסמויה שפיתחנו בחודשים האחרונים משפיעה.

<דורון ידיד: נגענו ב-25,000 אזרחים יותר בעבירות מסכנות חיים וזה ישפיע לאורך זמן על תרבות הנהיגה.

<דורון ידיד: גם המינון הנכון של פרויקט "שומרי הדרך" – וצריך לשמור עליו – הוא לא תחליף לשוטרים ואנחנו גם לא רוצים שכל אזרח יהיה כי אנחנו לא מסוגלים לקלוט כמות גדולה יותר של דוחות.

<דורון ידיד: זה לא לקבל את הפרטים ולשחזר את הדוח.

<דורון ידיד: זה לקבל את הפרטים, להזמין את הנהג.

<דורון ידיד: ואם בעל הרכב לא נהג – לאתר את הנהג.

<דורון ידיד: זו פרוצדורה לא פשוטה.

יעקב אשר: כל התוספת שדיברת עליה עכשיו מבחינת האכיפה, כרגע נעשית באותם אמצעים קיימים.

<דורון ידיד: עם אותם שוטרים ואותם אמצעים.

<דורון ידיד: יש לך פה נקודות להשוואה - - -

יעקב אשר: הבנתי.

יעקב אשר: זאת אומרת, אם היו לך אמצעים נלווים, אלקטרונים כאלה ואחרים, בלוני מצלמות.

יעקב אשר: דברים מהסוג הזה.

יעקב אשר: איזושהי התקפה סייברית מבחינה מסוימת על כבישי ישראל, אז היית יכול להיות הרבה יותר אפקטיבי, לכאורה.

<דורון ידיד: גם בלוני תצפית יהיו לנו בקרוב עם מצלמות ויהיו אמצעים נוספים - - -

יעקב אשר: אולי נפרט את זה?

<דורון ידיד: נפרט כשייכנסו כי יש פה אמצעים שהתכלית שלהם גם ליצור הרתעה ואז אתה לא צריך לראות ניידת כל קילומטר או כל 10 קילומטרים.

<דורון ידיד: המטרה היא ליצור הרתעה והציבור צריך להבין שהוא צריך לנהוג כשורה ולאו דווקא אם הוא רואה ניידת.

<דורון ידיד: יש פה אמצעים שאנחנו כרגע בוחנים אותם עם כמה חברות בארץ וסופם ליצור הרתעה.

<דורון ידיד: אנחנו מבצעים אכיפה ממגוון כלי רכב משטרתיים, כולל מג"ב, כולל צמודים קטנים, כולל תצפיות, כולל הפעלה של אמצעים שקשורים לתחום הפלילי והפח"עי במג"ב שלקחנו אותם אלינו ומשתמשים בהם אצלנו.

<דורון ידיד: תצפיות מגשרים לתוך כלי רכב.

<דורון ידיד: יש פעילות רבה וענפה, לא נדבר עליה כאן כרגע, המטר שלה ליצור הרתעה.

<דורון ידיד: לעניין א-3.

<דורון ידיד: הפרויקט הזה מדבר על 300 מצלמות עם 1,200 עמדות שחלקן פעילות וחלקן דמה.

<דורון ידיד: המטרה היא ליצור כביש אלקטרוני.

<דורון ידיד: זה אומר בדיוק כמו שאמרת: זה לא מצלמה כאן, מצלמה שם אלא ליצור כביש שהאפקט הזה שהיא קרא לו "קנגורו" לא יהיה קיים.

<דורון ידיד: זאת אומרת, הנהג יודע שהוא נכנס לקטע הזה, הקטע הזה מצולם, הוא לא יודע מה דמה ומה אמת והוא אמור לנהוג לאורך כל הדרך בצורה נכונה ועל פי חוקי התעבורה.

<דורון ידיד: אבל המצלמות הללו, הפרויקט הזה כרגע פועל בשליש מכוחו ובוחנים אותו - - -

יעקב אשר: אבל המצלמות שעובדות היום, עדיין לא עובדות במקטע.

<דורון ידיד: לא.

<דורון ידיד: בפריסה הן היו על-פי מוקדי תאונות הדרכים לפי נתונים שגובשו - - -

יעקב אשר: אבל אין קשר ביניהן.

יעקב אשר: אין מקטע.

<דורון ידיד: אין את המהירות היחסית, המהירות הממוצעת הזו.

יעקב אשר: האם נמצא היום הנושא הזה - - -

<דורון ידיד: אני אתייחס לזה כשאתייחס לעתיד.

<דורון ידיד: אני מתייחס כרגע להווה.

<דורון ידיד: המצלמות פרוסות היום בצירים שנקבעו בתחילת הדרך על-ידי אגף התנועה בניתוח תאונות דרכים.

<דורון ידיד: בהמשך הדרך הייתה ועדה ציבורית בראשות השופט קמא שקבעה פרוצדורה להצבת מצלמות עם השפעה על תקציבים, על נזק וכדומה.

<דורון ידיד: כרגע, אלה השיקולים שלנו בהצבת המצלמות הנוספות.

<דורון ידיד: לבחון את הפרויקט הזה ולומר שהוא נכשל, זה קצת מוקם מדי כי הפרויקט הזה לא הושלם.

<דורון ידיד: לקחת חצי רכב מפס הייצור ולהוציא אותו החוצה ולומר שהוא לא עומד ולא ממש את הייעוד שלו - - -

יעקב אשר: אילו חלקים לא הושלמו?

<דורון ידיד: לא הושם כי יש בסך הכול 100 מצלמות מתוך ה-300 מצלמות.

<דורון ידיד: יש קרוב - - -

יעקב אשר: אתה אומר מהר ואנחנו לא קציני משטרה.

יעקב אשר: אנחנו אנשים פחות - - -

<דורון ידיד: לא, יותר.

<דורון ידיד: יש 100 מצלמות.

<דורון ידיד: הפרויקט מדבר על 300 מצלמות.

<דורון ידיד: הוא תוקצב בשלב ראשון ל-100 מצלמות - - -

יעקב אשר: באיזו שנה התחיל הפרויקט הזה?

<דורון ידיד: ב-2005.

<דורון ידיד: ב-2008 הוא מומש.

יעקב אשר: זאת אומרת, היעד היה 300 מצלמות ברחבי הארץ, והיום אנחנו נמצאים עם 100 פועלות?

<דורון ידיד: עם 100 מצלמות פועלות וזה מה שתוקצב בשלב הראשון.

<דורון ידיד: לטעמנו צריך להשלים את התקציב לעוד 200 נוספות ולעוד 1,200 עמדות נוספות.

<דורון ידיד: גם להציב את העמדות, אגב, זה לא סיפור קל, זו הרתמות של כלל הרשויות כי זה הליך רישוי, תשתיות וכדומה ולא כולם מקלים עלינו.

<דורון ידיד: כאן המקום לקרוא לכל מי שמתבקש - - -

יעקב אשר: אי-אפשר לעשות ותמ"ל לזה?

<דורון ידיד: לא משהו שניסינו.

<דורון ידיד: לטעמי, לא הצלחנו.

<דורון ידיד: אבל בהחלט צריך פה איזה נוהל מקוצר.

יעקב אשר: אני מבקש מהרשות הלאומית לבחון בשיתוף פעולה עם המשטרה את הנוהל הזה של היתרים.

יעקב אשר: אני מתאר לעצמי שהרשויות משגעות אותם.

יעקב אשר: כשהם רוצים להגיע עם איזשהו עמוד אחד, אתה צריך להוציא היתר כאילו אתה הולך לבנות עכשיו איזה מגדל.

יעקב אשר: אני רוצה באמת איזשהו דוח, כמה זמן לוקח לאשר מנקודה - - -

<דורון ידיד: אנחנו נעשה את זה, הנתונים אצלנו.

<דורון ידיד: אנחנו נעשה את זה בשיתוף עם הרשות - - -

יעקב אשר: אם יש צורך בשינוי חקיקה – כי יש מתקנים שהם אינם מחייבים היתר בנייה, הם מחייבים רק הרשאה שמקצרת באופן משמעותי את הזמן.

יעקב אשר: אני מבקש לקבל דוח כזה כדי לדעת אם צריך לטפל בעניין הזה מבחינה של חקיקה כזו או אחרת או הקלה בחקיקה.

<דורון ידיד: כל המצלמות אוכפות במהירויות ריאליות, דוחות של 250 או 750.

<דורון ידיד: החל מהחודשיים האחרונים יש עלייה של 48% בכלל האכיפה במצלמות האלו.

<דורון ידיד: בסך הכול זה יוצר איזשהו עומס על בתי המשפט.

<דורון ידיד: עומס שיתאזן עם השינוי המבורך של צו עבירות הקנס שייכנס לתוקף ב-23 בחודש - - -

יעקב אשר: שעבר בוועדה לפני חודשיים בערך.

<דורון ידיד: כן.

<דורון ידיד: בסוף החודש הוא אמרו להיכנס לתוקף, אחרי שפורסם ברשומות.

<דורון ידיד: זה אומר שתהיה הקלה בבתי המשפט באותן הזמנות לדין שייכנסו לקטגוריה של הדוחות של 1,500 שקל.

<דורון ידיד: זה בהחלט ייצור הרתעה.

<דורון ידיד: בסך הכול, מהנתונים שלנו ומנתוני ביניים, יש לנו ירידה של 4% באותם צירים שבהם הוצבו המצלמות.

<דורון ידיד: אם אנחנו מנתחים מצלמות ספציפיות, אז יש ירידה גדולה יותר בתאונות הדרכים.

יעקב אשר: כאשר נמצאת מצלמה בכביש מסוים והיא עובדת כמובן, רואים ירידה משמעותית.

<דורון ידיד: כן, רואים ירידה.

<דורון ידיד: אבל בואו ניקח את כולנו הנהגים: בכל מקום שאנחנו רואים את העמוד הכתום הזה, מי מאתנו לא מוריד את הרגל מהגז גם אם הוא נוהג במהירות המותרת?

<דורון ידיד: אז עכשיו נדמיין שיש לנו רצף כזה של עמודים ואנחנו לא יודעים, כאזרחים, היכן המצלמות והיכן עמודי דמה, מי מאתנו לא מוריד את הרגל מהגז?

<דורון ידיד: באופן טבעי זה משפר את תרבות הנהיגה.

<דורון ידיד: מבחינת אכיפה, יש לנו את הממל"ז ויש לנו עוד מכשור נייד בכלי הרכב.

<דורון ידיד: אנחנו לא מכירים מצלמות מהירות תוך כדי תנועה.

<דורון ידיד: אנחנו מכירים מכשור אכיפה תוך כדי תנועה, ויש לנו אותו, שהוא מזהה גם מלפנים וגם מאחור.

<דורון ידיד: זאת אומרת, שכשאתה יושב בניידת, אתה יודע אם הרכב שמתקרב מאחוריך נוסע במהירות חריגה או הרכב שאתה נוסע אחריו או הרכב שמגיע מולך.

<דורון ידיד: זה מכשור אכיפה שקיים אצלנו ואנחנו עובדים אתו וגם הממל"ז הידוע.

יעקב אשר: המכשור הזה מייצר - - -

<דורון ידיד: בוודאי.

<דורון ידיד: אחד האמצעים הטובים ביותר והאפקטיביים ביותר שיש לנו כי הוא מותקן גם ברכבים גלויים וגם בסמויים.

<דורון ידיד: מרחוק קשה לזהות את הניידת אם היא לא מפעילה את הכחולים.

<דורון ידיד: המכשור הזה מותקן גם בכלי רכב גלויים וגם בסמויים והוא מצוין.

<דורון ידיד: הממל"ז הידוע הוא גם מכשור שיוצר הרתעה.

<דורון ידיד: השוטר עומד בצדי הדרך ומפעיל את הממל"ז.

יעקב אשר: אם אנחנו עושים איזשהו סיכום של מצלמות פעילות, אתה מדבר על 100 מצלמות פעילות.

יעקב אשר: פעילות מבחינתך, זה שיש את העמוד וזה נמצא או שיש הרבה מצלמות עם עמודים שהם - - -

<דורון ידיד: לא, לא.

<דורון ידיד: מצלמות פעילות זה 100 מצלמות פעילות ועוד פועלת לניוד לעוד 26 עמודים נוספים ועוד 18 דמה.

<דורון ידיד: זאת אומרת, מצלמות פעילות שעובדות ומצלמות.

יעקב אשר: והממל"ז?

יעקב אשר: כמה יש כאלה לרשותך?

<דורון ידיד: יש לנו מספיק.

<דורון ידיד: יש לנו עשרות.

<דורון ידיד: וכלל שאנחנו - - -

יעקב אשר: רק חסרים לך שוטרים בשביל זה.

<דורון ידיד: כן.

<דורון ידיד: ואתה רואה, גם עם הקיימים עלינו בעשרות אחוזים באכיפה ממוקדת.

<דורון ידיד: יש לנו את המכשור בכלי הרכב שאמרתי.

<דורון ידיד: מבחינת המהירות הממוצעת, המהירות היחסית שנאמר פה, אלה אמצי אכיפה שבחנו אותם, היינו שמחים מאוד שהאמצעי הזה ייכנס.

<דורון ידיד: הוא באמת ישפיע על תרבות הנהיגה.

<דורון ידיד: בעבר היו לנו מצלמות בכלי הרכב שעומדים בצדי הדרך ומצלמים את מי שעובר מעל המהירות המותרת.

<דורון ידיד: המכשור הזה שהיה לנו ירד מהמדף וסיים את התקופה שלו.

<דורון ידיד: כרגע אנחנו בוחנים מכשור כזה וזה אומר שהרכב שלנו צריך לעמוד בצדי הדרך ולצלם.

<דורון ידיד: איתרנו מכשור נוסף שבדומה למצלמת הרכב, אנחנו מעמידים אותו בצדי הרכב, באותו מקום בו החלטנו לאכוף - - -

יעקב אשר: אוכפת מהירות?

<דורון ידיד: למהירות, כן.

<דורון ידיד: אתרנו מכשור כזה.

<דורון ידיד: כרגע אנחנו בתחילת תהליך הכנסתו.

<דורון ידיד: זה תהליך די ארוך, אבל בסופו של דבר אנחנו מאמינים שנצליח.

<דורון ידיד: זה מכשור שקל לנו יותר להכניס והוא יחסית זול יותר.

<דורון ידיד: המכשור של מהירות ממוצעת הוא מכשור יקר יותר, הוא מצריך לרשת צירים לאורכם, מתחילת קטע ועד יציאה מקטע, במצלמות לבדיקת המהירות היחסית.

יעקב אשר: זה אומר שתי מצלמות למקטע ולא יותר.

יעקב אשר: אתה לא צריך - - -

<דורון ידיד: בוא ניקח את כביש 6.

<דורון ידיד: אם בכביש 6 יש קרוב ל-18 גשרים שמצלמים שם לחיוב, אז אתה צריך להכפיל כי הם מצלמים רק בכניסה לקטע.

<דורון ידיד: כאן אתה צריך את הכניסה ואת היציאה.

<דורון ידיד: עכשיו בוא נדמיין את כביש 4 או כביש 2 ונראה כמה מצלמות אנחנו צריכים.

<דורון ידיד: זה סיפור ועלויות תקציביות שאין בכוחנו כמשטרת ישראל לעמוד בהם.

<דורון ידיד: אבל המכשור האחר שדיברתי עליו, אנחנו נהיה מסוגלים לקלוט אותו לקדם ולקם אותו.

יעקב אשר: לגבי מערך של א-3, אותה מצלמה סטנדרטית.

יעקב אשר: זו ההגדרה של השיטה או שיש במצלמות א-3 סוגים חדשים?

יעקב אשר: אתם יודעים, מ-2006 עד היום הטכנולוגיה עפה ורצה.

יעקב אשר: השאלה האם היום אתם מחויבים על אותם סוגי מכשור או שאתם יכולים לעשות שינוי תוך כדי תנועה, אם זה מכרז קיים שאתה אמור לקבל את אותה מצלמה שקיבלת לפני שנים?

<דורון ידיד: המכרז עד 2024, אבל המצלמות שיש היום בשוק עובדות על אותו עקרון ויהיה קל לנו יותר לעבוד איתן.

<דורון ידיד: יכול להיות שאותן מצלמות יהיו מכוילות - - -

יעקב אשר: השאלה אם יש לך מרווח בעניין הזה?

יעקב אשר: האם כשיוצאת מצלמה חדשה שהיא תחת השם א-3, אתה אמור לקבל מהחברה את הסוג המתקדם ביותר או שאנחנו עדיין תקועים עם 2007, 2011?

<דורון ידיד: כרגע אנחנו עומדים במקסימום מצלמות.

<דורון ידיד: ברגע שיהיה תקציב ונדרוש מצלמות, מטבע הדברים נלך למצלמה המתקדמת ביותר בשוק ואותה אנחנו נקבל.

<דורון ידיד: אין לנו תקצוב - - -

יעקב אשר: ב-2017 היה לכם תקצוב לנושא?

<דורון ידיד: יש לנו רק לתחזוקה.

<דורון ידיד: אין לנו לתוספות.

<דורון ידיד: התקצוב מבחינת המדינה עמד על ה-100 מצלמות שכרגע קיימות ולא על ה-200 הנוספות.

<דורון ידיד: הפרויקט בכללותו דיבר על 300 מצלמות.

יעקב אשר: אתם שומעים אותי בשורה האחרונה, משרד ראש הממשלה?

יעקב אשר: אני חושב שפרויקט שהולך כל-כך הרבה שנים, שדיבר על 300 מצלמות והצלחנו אחרי למעלה מ-10 שנים להגיע ל-100 ולעמוד במקום, אני חושב שחייבים לקחת את זה בחשבון.

יעקב אשר: תחשבו כמה קילומטרים של כבישים נוספו מאז.

יעקב אשר: ה-100 של אז היה רק שליש מכל הפרויקט.

יעקב אשר: אני לא שר האוצר ואני יודע שדברים שרואים מכאן לא רואים משם, אבל השקעה בפרויקט כזה היא אל"ף-בי"ת שצריך לעשות אותו.

יעקב אשר: לא יכול להיות שיעמוד במקום.

יעקב אשר: אני מבין ש-100 המצלמות האלה מלוות אותנו כבר כמה שנים טובות, נכון?

יעקב אשר: מ-2012 אין גידול טבעי למצלמות הללו.

<דורון ידיד: בתקצוב.

יעקב אשר: הן לא מתוקצבות.

יעקב אשר: לא מתוקצב גידול כדי להגיע ל-300.

יעקב אשר: אני אומר לכם שאני קצת מופתע.

יעקב אשר: לא נחשפתי לזה בצורה הזאת.

יעקב אשר: אתם חייבים, גם משרד הבט"פ ביחד עם האוצר – נמצא פה נציג של האוצר?

<עמיחי דוד: כן.

יעקב אשר: אתה יכול להצטרף לשולחן.

יעקב אשר: כשאתם בורחים זה לא טוב.

יעקב אשר: האם בתכניות של המשרד לביטחון פנים או בתקציב המשטרה הייתה עצירה של זה?

יעקב אשר: זה לא היה אמור להיות פרויקט שהיה צריך להגיע כבר מזמן ל-300 ואז לראות אולי להגביר את זה יותר?

<עמיחי דוד: לא הייתה עצירה של הפרויקט הזה.

יעקב אשר: יש עצירה אבל אתה אומר שזה לא - - -

<עמיחי דוד: במסגרת תקציב 2018-2017 המשטרה קיבלה תוספות משמעותיות.

<עמיחי דוד: בסדרי העדיפויות שלה היא פשוט בחרה מה לתעדף.

<עמיחי דוד: נכון לרגע זה היא העדיפה לתת עוד שוטרים לאגף התנועה ועוד ניידות אבל לא למצלמות.

<דורון ידיד: מצלמות מתקציב אחר.

<דורון ידיד: עבור המצלמות התקציב שליש מהמשטרה, שליש תחבורה ושליש אוצר.

<דורון ידיד: התקצוב הזה לא בא למצלמות.

<עמיחי דוד: לפי מה שאני מכיר - - -

יעקב אשר: זאת התשובה הסטנדרטית של האוצר שאומר – אתה מקבל עכשיו על הראש גם בשביל החברים שלך, לא רק אתה אישית – אבל התשובה הזאת, במקרה הזה, היא לא נכונה.

יעקב אשר: כשאתה אומר: אני מאשר תקציב - - -

<עמיחי דוד: אני מכיר שב-2014 דווקא ניתן לזה, היה איזשהו סיכום - - - 40 מצלמות - - -

יעקב אשר: אבל אם אני מבין נכון יש פה תקציב ייעודי – 40 המצלמות האלה הגיעו ל-100.

<נועם בגינסקי: וזה תקצוב חוץ משטרתי.

<נועם בגינסקי: זה לא מתקציב המשטרה.

<נועם בגינסקי: זה תוקצב על-ידי האוצר.

יעקב אשר: זאת אומרת שהמשטרה גם משתתפת פה אבל בשליש.

<נועם בגינסקי: תציב הרכש תוקצב על-ידי האוצר.

<דורון ידיד: מה שנאמר פה לגבי התקציב שניתן, זה תקציב שדיברתי עליו קודם, שהשר לביטחון פנים פעל נמרצות להעלות את מספר הניידות וזה במסגרת ההתחייבות שלו שהוא עומד בה להכפיל את מספר הניידות.

<דורון ידיד: זה לא תקציב שניתן למשטרה לשיקול דעתה ללחימה בתאונות הדרכים.

<דורון ידיד: התקציב של המצלמות הוא תקציב אחר, נפרד.

<דורון ידיד: הוא בעלויות גבוהות יותר - - -

יעקב אשר: - - - שואל למה אין תכנית מוסדרת של עלייה כל שנה במספר כדי להגיע לפחות ל-300 ההיסטורי הזה שהוא גם כבר היסטוריה?

<עמיחי דוד: במסגרת דיוני התקציב המשטרה הציגה לנו את סדרי העדיפויות שלה.

<עמיחי דוד: היא קיבלה תוספת תקציבית משמעותית - - -

יעקב אשר: אבל יש דברים שהם לא קשורים לסדרי עדיפויות או לא כי זה תקציב חיצוני, נקרא לזה, זה לא בתוך התקציב השוטף שלהם.

יעקב אשר: אבל אתם יודעים להתערב הרבה מאוד גם בשיקולים של משרדים, כי אם יבוא משרד ויגיד לך על נושא מסוים שהוא מפסיק משהו, יש הרבה פעמים שאגף התקציבים יש לו מה לומר גם בעניין הזה.

יעקב אשר: ואיך אומרים, לא זורקים את הארוחות החמות לקשישים ומבטלים אותן כדי שאחר כך הם יבואו.

יעקב אשר: אבל לא יכול להיות, שיש פרויקט של 300 מצלמות, שהחשיבות שלו היא קריטית לגבי האכיפה ולגבי ההרתעה והוא עומד קפוא.

יעקב אשר: אפילו 10 מצלמות לא הוספתם במשך כמה שנים.

<עמיחי דוד: מההכרות שלי, התקציב לא הוקפא באופן חד-צדדי.

<עמיחי דוד: אני לא מכיר שהיה תקציב ומשרד האוצר הפחית את הצד שלו.

יעקב אשר: יש לך מושג כמה זה תוספת של 100 מצלמות?

יעקב אשר: מה העלות?

יעקב אשר: יש למישהו מושג?

<דורון ידיד: 20 מיליון בערך.

יעקב אשר: 20 מיליון בהשקעה?

יעקב אשר: ואחר כך השוטף.

יעקב אשר: השוטף הוא לא 20 מיליון.

<עמיחי דוד: המשטרה קיבלה תוספת של מיליארד שקלים במהלך תקציב 2018-2017.

יעקב אשר: כן.

יעקב אשר: אבל כשאתה אומר משטרה, אתה מדבר גם על תופעת הסכינים, אתה מדבר על מזרח ירושלים, אתה מדבר על בעיות כאלה ואחרות.

<עמיחי דוד: כי היא קובעת ביחד עם המשרד לביטחון פנים וביחד - - -

יעקב אשר: כן.

יעקב אשר: אבל יש דברים שאני מצפה גם מהמשטרה.

יעקב אשר: אני לא אומר שהם לא בעסק.

<דורון ידיד: הפרויקט הזה הוא לא פרויקט של המשטרה.

<דורון ידיד: הוא פרויקט של הממשלה, של המדינה.

<דורון ידיד: כל משרד: ביטחון פנים, אוצר ותחבורה – אמורים לתרום שליש מהתקציב - - -

יעקב אשר: אני הולך לריב אתו על השליש שלו.

יעקב אשר: איפה השליש של משרד האוצר ושל משרד התחבורה לעניין הזה?

<עמיחי דוד: אני לא מכיר - - - יש דיוני תקציב שבמסגרתם מוצגים לנו סדרי עדיפויות ובהתאם זה מתוקצב.

יעקב אשר: זו שערורייה.

יעקב אשר: אם לא היינו מעלים אותו עכשיו על השולחן, יכול היה להישאר ככה עוד הרבה מאוד זמן.

יעקב אשר: זה לא מקובל עלי.

יעקב אשר: אני מבקש שתעשה את שיעורי הבית בעניין ותיתן לוועדה דיווח על הפרויקט הזה.

יעקב אשר: כמו שאומרים נציגי המשטרה, אם הוא פרויקט חיצוני שממומן שליש, שליש, שליש – אני רוצה לדעת מה קורה בכל משרד, כולל משרד האוצר, למה ב-6-5 שנים האחרונות לא שמו לזה כסף ומה אתם מתכוונים לעשות ב-2017 כדי לתקן את זה עוד ב-2017.

יעקב אשר: אם אתה רוצה לדעת איך עושים את זה תוך כדי התקציב, אתה מוזמן לדיוני ועדת הכספים לראות שיש דבר כזה.

יעקב אשר: ואם תצטרך פרוטקציה שם, זה יושב-ראש המפלגה שלי ואני אשתדל לעזור לך.

יעקב אשר: הופתעתי לגמרי מעניין הזה.

יעקב אשר: פשוט, הפרויקט עומד במקום.

יעקב אשר: מדובר פה על חיי אדם.

יעקב אשר: לא מדובר פה על דברים אחרים.

יעקב אשר: לא על לוקסוס ולא על איכות חיים אלא על החיים עצמם.

יעקב אשר: תמשיך בסקירה שלך.

<דורון ידיד: אנחנו בוחנים מצלמות וציוד מכשור נוסף - - -

יעקב אשר: כשאתה מדבר על ציוד נוסף מעבר ל-300 או שזה בתוך?

<דורון ידיד: מעבר ל-300, פרויקטים שלנו.

<דורון ידיד: כמו שיש לנו את מד מהירות לייזר, הממל"ז.

<דורון ידיד: כמו שיש לנו את ה"דבורה" שנמצאת על הניידות שתיארתי קודם איך עובדים איתה.

<דורון ידיד: כמו שיש לנו ממל"ז כל זה יחד עם אכיפה מתוגברת ועם מימוש הבטחת השר להכפלת מספר הניידות, שזה קורה בפועל, פורסמו תקנים, הוקצו ניידות.

<דורון ידיד: עכשיו יש הליך גיוס מואץ של שוטרים לאגף התנועה.

<דורון ידיד: הנושא מתועדף גם על-ידי המפכ"ל בהתאם להנחיית השר.

יעקב אשר: זה במסגרת ההכפלה שדובר עליה קודם, שהיא עדיין לא מספיקה.

<דורון ידיד: העברתי לך פה את נתוני האכיפה - - -

יעקב אשר: אתה רוצה לתת את הנקודות - - -

<דורון ידיד: התייחסתי לזה.

<דורון ידיד: יש לנו עלייה של 47% בכלל האכיפה.

<דורון ידיד: 94% עלייה בעבירות פלאפון.

<דורון ידיד: 80% ממוצע בשכרות.

<דורון ידיד: כל זה אכיפה ידנית.

<דורון ידיד: 75% אכיפה ידנית על מהירות ללא א-3.

<דורון ידיד: במצלמות א-3 יש לנו עלייה של 48% בדוחות.

<דורון ידיד: יש פה פעילות ממוקדת בעבירות מסכנות חיים ובריונות.

<דורון ידיד: נוגעים ביותר נהגים, נוגעים באמצעים מרתיעים, גם גלויים וגם סמויים.

<דורון ידיד: זה חלק מהשינוי בתרבות הנהיגה, לצד הסברה ולצד כלל הפעילויות.

<דורון ידיד: בינואר-פברואר נרשמו 19,000 דוחות במצלמות א-3.

<דורון ידיד: ב-2016 נרשמו 19,000 דוחות במצלמות א-3.

<דורון ידיד: ב-2017 זה 36,000 דוחות.

יעקב אשר: כמה ב-2016?

<דורון ידיד: 19,000.

<דורון ידיד: ב-2017 נרשמו 36,000.

<דורון ידיד: העלייה המשמעותית זה בגלל השינוי במדיניות.

<דורון ידיד: זאת אומרת, במימוש של המצלמות.

<דורון ידיד: בגלל עומס בבתי משפט המצלמות אכפו במהירויות גבוהות יותר, לא ריאליות.

<דורון ידיד: כיום כל המהירויות הן ריאליות ולכן התוצאות הן אלו.

<דורון ידיד: בסופו של דבר, מכלול הפעולות האלה יכול להשפיע, להבנתנו - - -

יעקב אשר: שנוכל לבחון אותם יותר בסוף השנה.

<דורון ידיד: גם את הפעילות שלנו.

יעקב אשר: תודה רבה בשלב זה.

יעקב אשר: אמרתי גם בתחילת דברי שזיהיתי עם כניסתך לתפקיד רצון להשתמש בכלים הקיימים.

יעקב אשר: זאת אומרת, לטייב אותם, להשתמש יותר בכוח אדם ולחשוב גם יצירתית על סוגים שונים של אכיפה.

יעקב אשר: צריך להמשיך בזה.

יעקב אשר: אבל לדעתי חייבת לבוא גם תוספת רצינית מאוד בנושא הכלים, כמו שדיברנו, גם ניידות וגם אמצעים אלקטרוניים.

יעקב אשר: דן להב, סמנכ"ל במשרד ראש הממשלה, אולי בכל זאת נשמע אם יש לך להעיר על הדברים שנאמרו כאן?

יעקב אשר: אולי כיוונים?

<דן להב: - - -

יעקב אשר: טוב.

יעקב אשר: אז מתי נוכל לקבל איזשהו כיוון של זמן להחלטות הללו?

<דן להב: - - - מאוד קרובה.

<דן להב: נקווה שבשבועיים הקרובים - - -

יעקב אשר: הדברים שנאמרו כאן לא חדשים לך, אחרי העבודה שעשיתם, אני מקווה.

<דן להב: - - -

יעקב אשר: אם תצטרך עזרה במסקנות, אני כבר יכול להגיד לך שאני חושב שחייב להיות שינוי דרמטי בנושא הזה של השימוש בטכנולוגיות.

יעקב אשר: אבל אני מכבד את הבקשה שלך לא לדבר ואני יוצא מנקודת הנחה שאתה לא רוצה לדבר על דברים שאתה עוד לא בטוח בהם במאה אחוז ואנחנו נחכה לסיום מסקנות הצוות שמוביל אותו מנכ"ל משרד ראש הממשלה ושאתה אחת הזרועות המרכזיות שלו.

יעקב אשר: אני חוזר שוב על ההצהרה שלכם – אני ממש מתחיל להיות דובר משרד ראש הממשלה – שהולך להיות תגבור משמעותי בכלים הטכנולוגיים.

יעקב אשר: אני לא מדבר כרגע על הניידות שאני מקווה שיהיו גם כן.

יעקב אשר: אבל הולכים לשים דגש על הגברה ועל כלים טכנולוגיים נוספים – אמת דיברתי?

<דן להב: - - - ככל הנראה.

<דן להב: - - - הליך כשתהיה תמונה מלאה אנחנו נתעדף - - -

יעקב אשר: נציגת הנהלת בתי המשפט, עורכת הדין חלי ברכה, נמצאת?

יעקב אשר: שלום.

יעקב אשר: קודם כל, האם אתם גם באותה תוספת אכיפה שדיבר עליה ראש אגף התנועה?

יעקב אשר: הם יש לזה השפעה אצלכם?

יעקב אשר: האם אתם מרגישים השפעה?

יעקב אשר: איך אתם רואים את החסמים שעלולים לקרות או לא ומה צריך לעשות אם באמת יוגבר הנושא של המצלמות ושל האכיפה מהסוג הזה?

יעקב אשר: האם אתם יודעים להתמודד עם זה?

יעקב אשר: קודם אמרה סבטלנה שזה קשור מאוד לתרבות, ויש מדינות שעצם זה שתפסו את האדם, זה כבר מרתיע אותו והוא חוזר בתשובה.

יעקב אשר: ויש מדינות שאם תפסו אותו אבל עדיין הוא עוד לא ראה את גזר הדין ולא חש אותו – הפער הזה ששי בין העבירה לבין סוף - - -

<חלי ברכה: אני מהלשכה המשפטית בהנהלת בתי המשפט.

<חלי ברכה: כמו כולם, גם אנחנו לקחנו חלק בדיוני הוועדה בכל מה שקשור בבלימת הקטל בדרכים.

<חלי ברכה: אנחנו גם עובדים בשיתוף פעולה מלא ובאופן שוטף עם משטרה ישראל.

<חלי ברכה: רק לפני כשלושה שבועות הייתה ישיבה של מנהל בתי המשפט עם ראש את"ן, במסגרתה גם נקבע שתיקבע ישיבה נוספת בעוד כשלושה חודשים.

<חלי ברכה: אני אתן סקירה קלה, בעיקר בנוגע לעניין של הפקק שנוצר בבתי המשפט.

<חלי ברכה: זה היה בעיקר סביב מצלמות א-3.

<חלי ברכה: בתי המשפט יודעים לקלוט בכל שבוע כ-80 תיקים חדשים לשופט.

<חלי ברכה: בנוסף לזה, מובאים בפני השופטים גם תיקים דחופים, תיקים מיוחדים.

יעקב אשר: בתחילת שנה זו הייתה צריכה להיות תוספת של 6 שופטים.

<חלי ברכה: אני אסקור הכול.

<חלי ברכה: בתי המשפט יודעים לקלוט כ-80 תיקים חדשים מדי שבוע לשופט.

<חלי ברכה: בנוסף לזה יש גם תיקים בעלי דחיפות מיוחדת שנכנסים לתוך המערכת, תיקי מעצרים ובקשות מיוחדות.

<חלי ברכה: זה מה ששופט יודע לעשות בשבוע.

<חלי ברכה: בהתאם לסיכומים עם משטרת ישראל, כפי שציינתי, אנחנו עובדים בשיתוף פעולה, המשטרה מתעדפת את התיקים וזה מה שהיא מביאה בפנינו: כ-80 תיקים לשופט בשבוע.

<חלי ברכה: הכמות הזו של התיקים מאפשרת לבתי המשפט לתעבורה לטפל באופן ראוי בתיקים.

<חלי ברכה: באופן שנתי זה יוצא משהו כמו 90-80 אלף תיקי תעבורה בשנה.

<חלי ברכה: המנגנון הזה מאפשר לנו לעבוד כך שאנחנו לא מייצרים פיגורים וזמן טיפול ממוצע, ככה מנתונים שבדקנו, מרגע הגשת כתב האישום, אני אחמיר - - -

יעקב אשר: לא מרגע הגשת כתב האישום.

יעקב אשר: מרגע שאדם מקבל את הדוח.

<דורון ידיד: תלוי באיזה בית משפט .

<דורון ידיד: יש לנו בתי משפט שהמועדים כבר תפוסים עד סוף 2017.

<דורון ידיד: יש בתי משפט שזה 3 חודשים.

<דורון ידיד: זה תלוי בעומס.

<חלי ברכה: נכון.

<חלי ברכה: יש בתי משפט יותר עמוסים ויש פחות.

<חלי ברכה: אני מדברת על ממוצע ארצי – אני כאן מייצגת את כולם.

<חלי ברכה: אני יודעת לתת נתונים על מה שקורה מהרגע שמוגש כתב אישום.

<חלי ברכה: מה שקרה מהרגע שבוצעה העבירה ועד שהוגש כתב אישום, זה תלוי כמובן בתביעה המשטרתית.

<דורון ידיד: יש לנו בתי משפט במרכז הארץ שהם עמוסים מאוד.

<דורון ידיד: אזרח מקבל דוח הזמנה לדין, אם ב-א-3 אם במפגש עם השוטר, יש כאלו שמועד ההזמנה לדין הוא בעוד שלושה חודשים ויש כאלו שמועד ההזמנה לדין הוא בסוף 2017 ועוד מעט נתחיל לקבל מועדים לתחילת 2019.

<דורון ידיד: אין ספק שיש עומס בבתי משפט שצריך לקבל פתרון.

<דורון ידיד: עם כל השיתוף פעולה בינינו, ויש, ומעבר לפגישה לפני שלושה שבועות, שוחחנו עם מנהל בתי המשפט עוד מספר פעמים.

<דורון ידיד: יש פה שיתוף פעולה פורה איתם, עם הרשות - - -

יעקב אשר: היה אמור לקום צוות משותף.

יעקב אשר: הוקם או שרק היו פגישות?

<חלי ברכה: אני אדבר גם על הצוות הזה.

<חלי ברכה: אסיים ואגיד שזה ממוצע ארצי.

<חלי ברכה: נכון מה שאומר ראש את"ן, בהחלט יש שונות בין המחוזות.

<חלי ברכה: יש מחוזות עמוסים יותר, מחוזות עמוסים פחות.

<חלי ברכה: אבל הממוצע הארצי עומד על משהו כמו 5 חודשים מרגע הגשת כתב האישום לבית המשפט ועד למתן גזר דין.

<חלי ברכה: זה תוך כדי שאנחנו עומדים במה שנקרא "קלירנס חיובי".

<חלי ברכה: זאת אומרת, שבשנה או בחודש, יותר תיקים נסגרים מאשר תיקים נפתחים.

<חלי ברכה: אנחנו מקפידים כל הזמן לעמוד על היחס הזה שמאפשר לקצר את זמני הטיפול.

<חלי ברכה: כפי שציינת בתחילת הדברים, לאחרונה, אחרי מאמצים רבים, אושרה תוספת של 6 תקנים של שופטי תעבורה בפריסה ארצית - - -

יעקב אשר: התקנים האלה התקבלו במחוזות שבהם הפקקים גדולים יותר?

<חלי ברכה: כמובן שמנתבים את זה בהתאם לצורך, אין ספק כאן בכלל.

<חלי ברכה: אני אומר שלא התקבלו עדיין כל התקנים.

<חלי ברכה: התקנים אמורים להתקבל בשנים 2018-2017.

<חלי ברכה: בבדיקה ארונה שקיימתי לפני כשבוע נמסר לי - - -

יעקב אשר: מול מי?

יעקב אשר: מול האוצר?

<חלי ברכה: לא.

<חלי ברכה: אצלנו בתוך המערכת בדקתי כמה תקנים כבר התקבלו.

<חלי ברכה: התקבלו שניים.

<חלי ברכה: אמורים להתקבל עוד שניים בשנה הזו, בשנת 2017.

<חלי ברכה: בשנת 2018 אמורים לקבל עוד שניים.

<חלי ברכה: בסך הכול 6 כפי שציינת.

<חלי ברכה: התקנים האלה נועדו לתת מענה בעיקר לעומס שנוצר עקב המערכת של א-3.

<חלי ברכה: לשאלתך לעניין הצוות שאמור היה להיות מוקם בהתאם למסקנות של הדוח של הוועדה.

<חלי ברכה: אני מבינה שעל זה דיברת, נכון?

יעקב אשר: כן.

<חלי ברכה: הצוות, לא הנהלת בתי המשפט הייתה צריכה להקים אותו.

<חלי ברכה: למיטב זכרוני, מי שהיה צריך להקים את הצוות זה משרד המשפטים בשיתוף משרד האוצר, והיו אמורים להיות שותפים בו אגף התנועה של המשטרה והנהלת בתי המשפט.

<חלי ברכה: למיטב ידיעתי, צוות כזה לא הוקם.

<חלי ברכה: ככל שהוא יוקם, כמובן שנשתף פעולה, כמובן שניקח בו חלק.

<חלי ברכה: באופן כללי אנחנו משתדלים לעבוד בשיתוף פעולה עם כל גורם.

יעקב אשר: מה התחזית שלכם לגבי אותו חוק שהולך להיכנס, אותן תקנות שהולכות להיכנס בחודש הקרוב?

יעקב אשר: כמה זה אמור - - -

<דורון ידיד: יש לנו את הנתונים.

<דורון ידיד: 22,000 דוחות פחות.

<דורון ידיד: אבל כשאנחנו מדברים על שינוי במדיניות האכיפה, אנחנו מדברים על עלייה של עוד כ-18,000 דוחות.

<דורון ידיד: למעשה, יהיה לנו פער של בין 2,000 ל-3,000 דוחות, ככה שיתאפשר לנו לטפל בעבירות חמורות יותר כי שינינו את המדיניות.

<דורון ידיד: הנתונים מתייחסים בהשוואה ל-2016, זה כ-22,000 פחות.

<דורון ידיד: כשאנחנו משנים ומדברים על שינוי מדיניות האכיפה עם העלייה המשמעותית ב-א-3 - - -

יעקב אשר: אתה מגביר את זה כאן ומוריד בצד השני, אז אתה מגיע - - -

<דורון ידיד: - - - ולא לשכוח שבאמצע - - -

יעקב אשר: כן, אבל באיזון הזה אנחנו כבר היום בפקק, אז צריך - - -

<דורון ידיד: בסדר, אבל עדיין יהיו פחות.

<דורון ידיד: לא לשכוח שבאמצע זה לא דוחות שהולכים לאיבוד, אלה דוחות של החמרה בברירת משפט - - -

יעקב אשר: יש עוד הליכי תקנות או חקיקה שנמצאים בצנרת כרגע מהסוג הזה שיכולים להוריד את העומס של העבירות הפשוטות יותר או הבינוניות ולהגביר את - - -

<דורון ידיד: יש את תיקון 112 שנמצא פה.

יעקב אשר: בוועדת הכלכלה?

<דורון ידיד: כן.

<דורון ידיד: המון זמן.

<קריאה: יש דיון ב-19.

<קריאה: דיון של 5 שעות שיו"ר הוועדה קבע.

<חלי ברכה: כל התכלית של תיקון 112 היא לייעל את כל המערכת, בין היתר גם את מערכת בתי המשפט.

יעקב אשר: יש הסכמות כבר בין משרדי הממשלה או שהולך להיות קרב בוועדה?

יעקב אשר: קרב רב?

<שרית פליפסון: 95 אחוז הסכמות - - -

יעקב אשר: זה קצת.

יעקב אשר: את יודעת מה זה 5% קרב של משרדי ממשלה?

יעקב אשר: כשאיתן מגיע קצת על צד שמאל זה בכלל יתחיל לרוץ.

יעקב אשר: אבל זה נמצא והתקדמתם?

יעקב אשר: נקבע דיון, אתה אומר.

<חלי ברכה: רק אומר עוד משפט, ברשותך.

יעקב אשר: ככל שאנחנו נוריד את העומס מכם בעבירות הפחות חמורות - - -

<דורון ידיד: כמו שנעשה - - -

יעקב אשר: אנחנו מגיעים למשהו הגיוני.

יעקב אשר: אני פונה לאוצר, האם אפשר לבדוק ולראות, בשיתוף כמובן, להקדים את אותם תקנים של 2018-2017.

יעקב אשר: לעשות מאמץ להקדים אותם.

<עמיחי דוד: עד כמה שאני יודע הם תוקצבו בבסיס.

יעקב אשר: הם תוקצבו בבסיס.

יעקב אשר: בפועל כרגע יש 2.

יעקב אשר: אני מבקש לעשות בדיקה מול הנהלת בתי המשפט.

יעקב אשר: תראו אופה החסם שלכם.

יעקב אשר: אולי אפילו אם ייצא מכתב להקדים את הגיוס של אותם 6 שופטים לצורך העניין הזה.

יעקב אשר: אנחנו חייבים לעשות מאמץ מרוכז.

יעקב אשר: אני מתחיל להרגיש כמו החמות שכל הזמן גוערת, אבל חברים, אני מאמין גדול מאוד במאמץ מרוכז שמגיע מכמה כיוונים.

יעקב אשר: זה שהגיע ראש את"ן חדש ונותן רוח חדשה פנימה, זה שאולי בעזרת השם נוכל להכניס עוד כלים טכנולוגיים שאני מאוד מחכה לאותה הצעת מחליטים של הממשלה ואני מאוד מנומס עם משרד ראש הממשלה היום מתוך תקווה שנוכל לשבח אותם בסוף התהליך.

יעקב אשר: אבל אם נעבוד בכל הזרועות האלה ביחד, נוכל לעשות שינוי כבר עכשיו.

יעקב אשר: אלה שינויים שיכולים לקרות כשתוקפים אותם מכמה כיוונים.

יעקב אשר: אני מבקש את הבדיקה שלכם לראות אם אפשר להקדים את איוש השופטים.

יעקב אשר: משפט סיום של הנהלת בתי המשפט.

<חלי ברכה: אני אגיד את המובן מאליו, אבל לפעמים גם המובן מאליו צריך להיאמר.

<חלי ברכה: אנחנו עובדים כאן בכלים שלובים וכולם מבינים שהייתה תקלה סביב מצלמות א-3, וצריך לזכור שכאשר מתגברים חוליה אחת בשרשרת האכיפה, צריך לתגבר את כל שרשרת האכיפה אחרת נוצר פקק.

יעקב אשר: הוא אשר אמרתי.

יעקב אשר: תודה רבה לך.

יעקב אשר: משטרת ישראל, עוד כמה מילים?

<שרית פליפסון: אני ראש מחלקת תביעות תעבורה.

<שרית פליפסון: רציתי להזכיר שהוועדה למינוי שופטים תתכנס בחודש מרץ, ואם באמת יהיה את המאמץ המשותף של כולם – הנהלת בתי המשפט נמצאים כאן – אז אולי אפשר יהיה למנות שני שופטי שלום ולהקצות גם אותם כשופטי תעבורה ולא רק עוד שניים נוספים.

<שרית פליפסון: ככה נוכל - - -

יעקב אשר: אפשר לבדוק את זה ולדווח לנו?

יעקב אשר: תודה.

יעקב אשר: לפני שנעבור להמשך, נשמע כמה מילים ממך, גיורא.

יעקב אשר: לא סיכום, אבל איך אתה רואה את הדברים ומה אתה חושב שצריך למקד בתחומים האלה שדיברנו עליהם?

יעקב אשר: אני אגיע לכולם, למרות שלחצו אותנו פתאום מוועדת הכנסת.

<גיורא רום: אני מצטרף לחלוטין להערה שלך בדבר הגדלת תקציב, אפילו אם מדובר בהגדלה חד-פעמית ושזה לא יכנס לבסיס התקציב, שזה מה שהאוצר הכי מפחד ממנו.

<גיורא רום: שנית, למצלמות יש חשיבות בלתי רגילה בניהול הכבישים.

<גיורא רום: בניהול בכלל וגם באכיפת הציות לחוק.

<גיורא רום: לדעתי, מה שקרה עם א-3 זה שהם סובלים ממה שסובלות הרבה מערכות שמקימים אותן מתחת למסה הקריטית שלהן.

<גיורא רום: א-3 לא הגיעה למסה הקריטית.

<גיורא רום: בישראל יש 20 מצלמות לכל מיליון תושבים.

<גיורא רום: שני שליש מהן מצלמות אמתיות ושליש מצלמות דמה.

<גיורא רום: בשבדיה יש 135 מצלמות לכל מיליון תושבים; באירלנד יש 107; בשוויץ יש 93.

<גיורא רום: בשבדיה עוד הוסיפו ב-2016.

<גיורא רום: זאת אומרת א-3 סבלה מתחת למסה הקריטית.

<גיורא רום: מי שמכיר את מבדקי הקצונה, אם נותנים לך קרש של 3 מטרים כדי לעבור תעלה של 4 מטרים – אתה לא עובר.

<גיורא רום: דבר נוסף, זה ישמע לכם קצת משונה.

<גיורא רום: אם אני הייתי המשטרה, הייתי מחפש דרך באמצעות אנשי ההסברה שלי לגרום לקהל לאהוב את מצלמות המהירות מכיוון שלא רק אני נוסע וכאילו סובר ממצלמת המהירות, אלא גם הבת שלי נוהגת ומישהו אחר ושלישי ורביעי.

<גיורא רום: בעצם אנחנו צריכים כאזרחים לאהוב את מצלמות המהירות ולא לכעוס עליהן, שזה המצב היום.

<גיורא רום: את זה, אני חושב, שצריך להוביל המשרד לביטחון פנים או המשטרה, כל מה שקשור לעולם ההסברה ויחסי הציבור.

<גיורא רום: מערך המצלמות בא בביל לשמור על האזרחים ולא בשביל להציק להם.

<גיורא רום: הדבר האחרון הוא עמדת הרשות באשר למצלמות הקטע.

<גיורא רום: בסוף אנחנו מחפשים את האנשים שנוסעים באופן רציף במהירויות משוגעות, לא במעבר חד-פעמי בירידה מירושלים ליריחו או משהו כזה, אלא כאלה שנוסעים בנגב ממשאבי שדה לצומת הנגב, או מצומת אחיהוד לכרמיאל וכן הלאה.

<גיורא רום: אני חושב שאלה האנשים שהם הכי מדאיגים והדרך לאתר אותם היא באמצעות מצלמות הקטע.

<גיורא רום: פה דווקא אפשר להתחיל בפיילוט ולעשות את זה גם מעוד סיבה – זה מחזיר אותי למה שאמרתי קודם עלה ההסברה – אנחנו מעוניינים כולנו לשדר לציבור שאנחנו מביאים אתנו גישות חדשות, טכנולוגיות חדשות, דברים שאנחנו יכולים להסביר אותם.

<גיורא רום: זה יהיה מאוד לטובת המשטרה, כך אני סבור, אם המשטרה תציג שהיא באה עם גישות טכנולוגיות חדשות שתכליתן להגן על האזרח.

<גיורא רום: כי הרי תכלית המשטרה היא להגן על האזרחים שומרי החוק שנוסעים על הכבישים.

יעקב אשר: ההמלצה שלך לעבור לאותן מצלמות - - -

<גיורא רום: אני חושב שצריך להשיג עוד חבילה של כסף.

<גיורא רום: אני הייתי הולך על מצלמות קטע במקומות שהם קטעים די ברורים, מוגדרים: תל שקת-נבטים וכן הלאה.

<גיורא רום: כל מיני קטעים כאלה - - -

יעקב אשר: אפילו כפיילוט שווה לקחת מקום אחד.

יעקב אשר: לכשיהיה כסף וצריך להיות כסף כי אם יתברר שבאמת האוצר ומשרד התחבורה היו צריכים להפריש שליש לנושא המצלמות במשך 6 שנים, תעשה חשבון כמה אתם חייבים לנו למצלמות הללו.

יעקב אשר: אני מדבר ברצינות, אני לא מדבר בצחוק.

יעקב אשר: אני הולך לעקוב אחרי זה ולעשות מה שאני יכול לעשות בכוחי.

<גיורא רום: בשורה התחתונה, עמדת הרשות היא שצריך להוסיף מצלמות באופן משמעותי וצריך – זאת המלצה שלי – לשנות את הגישה של האזרחים למצלמות, לגרום לאזרחים לראות במצלמות אמצעי להגנה על האזרחים.

<גיורא רום: אני לא רוצה להפליג בדברי ולהגיד שזו "כיפת ברזל" של הכבישים, אבל במידה מסוימת זה מגן על אלה שנוסעים.

יעקב אשר: נכון.

יעקב אשר: חד-משמעית.

יעקב אשר: אהבתי את האנלוגיה, לא בגלל הכיפה דווקא אלא בגלל "כיפת ברזל".

יעקב אשר: אמצעים טכנולוגיים היום הם חלק מתקדם מאוד בזרוע הביצוע והאכיפה, לא יעזור כלום.

יעקב אשר: יכול להיות שיתברר שאם תהיה הרבה טכנולוגיה – הרי מה קורה פה במדינה?

יעקב אשר: ניידות מאוישות לא נותנים, טכנולוגיה לא נותנים וכלום, בואו ניתן לחיים לזרום או חללה לפצועים לזרום – יכול להיות שנגיע למצב שבו השקעה רצינית בטכנולוגיה תחסוך לנו כוח אדם של שוטרים.

יעקב אשר: יכול מאוד להיות.

<דורון ידיד: אני רוצה לומר ששוטרים נתנו.

<דורון ידיד: אמרתי כבר פעמיים שהשר הקצה ונתן וזה עומד - - -

יעקב אשר: אני יודע.

יעקב אשר: גם השר אמר לי בשיחה שהייתה לנו שהוא היה רוצה הרבה יותר.

יעקב אשר: דובר על 400-300 ניידות?

יעקב אשר: אנחנו מדברים כרגע על 220 בסוף - - -

<דורון ידיד: לא, לא.

<דורון ידיד: הוא מכפיל את ניידות השוטרים ומימש את ההבטחה שלו.

<דורון ידיד: כרגע זה אצלנו בגיוסים.

<דורון ידיד: דבר שני, עניין האכיפה האלקטרונית לא חונה רק אצלנו.

<דורון ידיד: לעניין ההסברה, גיורא, הפרויקט הוא לא רק משטרתי, הוא של האוצר, התחבורה וכולם.

<דורון ידיד: בהחלט נשב יחד ונמצא רעיון להסברה.

יעקב אשר: הוא דיבר על הקונספט.

יעקב אשר: יש לכם גם כלי הסברה.

<דורון ידיד: נשב יחד ונבנה משהו משותף.

יעקב אשר: בכלל חשוב שתשבו יחד.

<גיורא רום: - - - לגרום להם להתהפך לגמרי - - -

יעקב אשר: גיורא, אתה צודק.

יעקב אשר: אני חייב לסיים את הסבב.

יעקב אשר: עורך הדין תומר גונן, מלשכת עורכי הדין.

יעקב אשר: יש לך משהו עם מצלמות האבטחה.

יעקב אשר: אתה מדבר כרגע בשם לשכת עורכי הדין?

<תומר גונן: אני מייצג את עמדת לשכת עורכי הדין.

<תומר גונן: המטרה של לשכת עורכי הדין, וזה נכתב בנייר העמדה שלנו, זה להירתם להורדת הקטל בדרכים.

<תומר גונן: שלא תהיה פה אי-הבנה.

<תומר גונן: אני גם יכול לברך את ניצב ידיד - - - אני כאזרח, גם עורך דין אבל גם אזרח, רואים הרבה יותר ניידות בכבישים וכשמגיע אז מגיע.

<תומר גונן: יחד עם זאת, במסגרת התיק הזה שבחן את המצלמות היו כשלים מכאן ועד הודעה חדשה.

<תומר גונן: דבר ראשון, חשוב לציין שהמערכת הזאת שהיא מבוססת גלאים מגנטיים הופסק ייצורה בשנת 2005.

<תומר גונן: זאת אומרת, מדינת ישראל היום מפעילה טכנולוגיה שהפסיקו לייצר אותה בשנת 2005.

<תומר גונן: אין היום בעולם ייצור סדרתי, ככל שאנחנו מכירים את הנושא, של הטמנת גלאים מתחת לכבישים מהסיבה שזה דורש המון התעסקות, כמו שאמר ניצב ידיד, של אישורים וחפירות.

<תומר גונן: הופסק לייצר אותו, זאת אומרת, אנחנו קצת תמהים איך מביאים טכנולוגיה כזאת, זה כמו לקנות היום מטוס ריסוס לחיל האוויר.

יעקב אשר: אתה מדבר מצלמות א-3?

<תומר גונן: א-3 מבוססת על הפעלה של גלאים מגנטיים - - -

יעקב אשר: גם היום?

יעקב אשר: גם בדגמים של 2017-2016?

<תומר גונן: גם היום.

<תומר גונן: חברת "גאטסו" הפסיקה את הייצור, היא עברה לשיטות אחרות, כבר בשנת 2005.

<דורון ידיד: בסדר, זה לא פוגע ביעילות של המצלמות הקיימות.

יעקב אשר: לא קשור שזה פוגע.

יעקב אשר: אני שואל אם יגיע עכשיו כסף ויהיה רכש – אנחנו הולכים על אותו סוג?

<דורון ידיד: לא.

<דורון ידיד: הולכים על משודרג.

<דורון ידיד: מה שאנחנו קונים היום ומלר זה לא אותו דבר.

<דורון ידיד: הולכים על דיגיטליות משתדרגות - - -

יעקב אשר: אתה אומר ש-100 הקיימות היום הן מהסוג הזה.

יעקב אשר: בסדר, הן קיימות.

יעקב אשר: אנחנו לא מוסיפים עוד אחת, אז אתה לא רוצה שנוריד את הקיימות, נכון?

<תומר גונן: בתחילת הדרך המערכת הזאת עברה אישור של מכון התקנים, ועד כמה שהדבר הזה תמוה, בחוות הדעת של מכון התקנים נאמר שנערכו 500 ניסויים למערכת הזו בהולנד.

<תומר גונן: אני חייב להגיד שזו כבר עובדה, איש מכון התקנים, בלשון המעטה, לא אמר אמת כי לא נערך אפילו ניסוי אחד למערכת הזאת.

יעקב אשר: נמצאים פה ממכון התקנים?

<תומר גונן: לא נערך שום ניסוי ועל זה הועברה הודעה לבית המשפט.

<תומר גונן: זאת אומרת, בישראל יש היום מערכת שדה-פקטו לא העבירו אותה ניסויים כמו שכתוב בתו התקן.

<תומר גונן: דבר נוסף, אני חושב כמו שאתה אמרת וכמו שגיורא אומר, כל העולם עובר היום למצלמות - - -

יעקב אשר: כשאתה מדבר על זה שלא העבירו את התקן, אתה יודע, האויב של הטוב הוא הטוב ביותר ותמיד נמצא איזושהי בעיה כזו או אחרת.

יעקב אשר: אבל אדם שתפסו אתו על 130, אז מה, הוא נסע 80 והמצלמה עפה לה ל-130?

<תומר גונן: אנחנו מייצגים את האזרחים - - -

יעקב אשר: זה טוב שאתה מייצג את האזרחים, השאלה רק אם אתה לא מייצג איזו תופעה שהיא בסופו של דבר פוגעת במה שהתחלת אתו, שאנחנו כולנו רוצים לעמוד - - -

<תומר גונן: - - - אני מזמין אותך לבוא אתי היום בערב לקורס נהיגה מונעת.

<תומר גונן: כמות הסבתות שיושבות שם, שהעבירו עליהן את הדוחות כי אתה אמת לא יודע מי נהג באוטו, היא עצומה.

<תומר גונן: ולכן, האם באמת זה יוצר הרתעה?

<תומר גונן: לדעתנו לא.

<דורון ידיד: השאלה מה זה קשור לגלאים ולמצלמות?

<תומר גונן: אני מדבר על הקונספט.

<תומר גונן: בכל מקום בעולם שאתה תגיע אליו, ואני מניח שטיילת בעולם, קודם כל תראה שילוט ענק שהקטע הזה מצולם.

<תומר גונן: כאן, במדינת ישראל, יש איזה דף A4 עם ציור של מצלמה לפני המצלמה ולא יודעים מי נהג ברכב.

<תומר גונן: כשתיסע בגרמניה, יהיה צילום פנים שלך והמערכת תהיה מבוססת רחקת לגמרי מבחינה טכנולוגית ואז לא תהיה מחלוקת וכנראה גם תהיה הרתעה.

<תומר גונן: כל העולם היום הולך לכיוונים אחרים לגמרי ואנחנו ממשיכים עם משהו שלמעשה יצא כבר מהמדף.

<תומר גונן: מעבר לכך, מי שמנהל היום את המצלמות זה הזכיין.

<תומר גונן: הזכיין אחראי לכול.

<תומר גונן: משטרת ישראל חתמה אתו על חוזה עתק של 335 מיליון ₪, תחזוקה ל-10 שנים.

<תומר גונן: במסגרת התיק התברר, למשל, שנפתחה תלונה על זיוף בדיקות הכשירות של המצלמה.

<תומר גונן: יש מספר תלונה משנת 2014.

<תומר גונן: לא יאמן, שני מעורבים, והתיק עדיין בחקירה כבר 4 שנים ואנחנו לא באמת יודעים מה עושה הזכיין, לא יודעים את זה.

<תומר גונן: לכן, כל שיטת ההפעלה כאן, לדעתנו, היא בעייתית מאוד.

<תומר גונן: אנחנו סבורים, ואני גם חושב שהציבור מאוד מתקשה, איך אמר גיורא?

<תומר גונן: שונא את המצלמות.

<תומר גונן: אני סבור וכל אזרח כאן שמי שמגיע למצלמה, מוריד את הרגל מהגז, כמו שאמר ניצב ידיד, וימשיך במהירות על למצלמה הבאה.

יעקב אשר: ברגע שהם יאהבו את המצלמות, אתה תאבד פרנסה.

<נועם בגינסקי: מי אוהב את הממל"ז, מי אוהב את מכשור האכיפה האחר, כבוד היושב-ראש?

<נועם בגינסקי: אף אחד לא אוהב את זה.

<תומר גונן: הפתרון היחידי שאנחנו רואים כלשכת עורכי הדין זה הוספת ניידות כפי שממשלת ישראל התחייבה בשנת 2005.

<תומר גונן: הסלוגן היחידי שצריך לעמוד פה על השולחן הוא: אין ניידות – יש תאונות.

<תומר גונן: אין שום דרך אחרת ואני יכול לחזור על מה שאמר ניצב בן חמו בשנת 2009 - - -

יעקב אשר: אני מקווה שאתה לא מערב את שני התחומים.

<תומר גונן: ממש לא.

יעקב אשר: מצד אחד אתה מאוד רוצה ודואג לזה.

יעקב אשר: יכול להיות שהניידות, זה כבר שוטר מול נהג, ואז אלה תיקים אחרים בבתי משפט.

יעקב אשר: לנו יש כרגע את א-3, זה היסטורית.

יעקב אשר: לצערי הרב לא הוספו.

יעקב אשר: אני בטוח שאם יוספו, יוספו חדשים ואמצעים מתוחכמים יותר.

יעקב אשר: אבל זה עדיין לא אומר שמה שקיים היום הוא לא נכון.

יעקב אשר: יש בעיות כאלה ואחרות בקונספט.

יעקב אשר: אני רוצה לשמוע את תגובת מכון התקנים ואחר כך משטרה.

יעקב אשר: בבקשה.

<יורם סמואל: אני עורך דין שמייצג את מכון התקנים בנושא הזה.

<יורם סמואל: נמצא על-ידי המנכ"ל, פנחס שחר.

<יורם סמואל: הואיל והטיעון הוא משפטי, אז אנחנו רוצים גם להשיב בצורה משפטית.

יעקב אשר: אבל בקצרה.

יעקב אשר: בקליפת אגוז, כמו שאתם אומרים, עורכי הדין.

<יורם סמואל: בוודאי.

<יורם סמואל: זה לא חדש שכל פעם שיש מערכת אכיפה אוטומטית, מנסים סניגורים לבוא לבתי המשפט ולמצוא בהם פגמים.

יעקב אשר: עזוב.

יעקב אשר: אל תכנס עכשיו לזה.

יעקב אשר: אני רוצה לדעת האם המצלמות הקיימות היום במדינת ישראל הן מדויקות מספיק בשביל עבירות מסוג כזה.

<יורם סמואל: אנחנו וידאנו שהמצלמות האלה מתאימות לתקן שהוכן במיוחד לכבוד המערכת הזאת של א-3.

<יורם סמואל: נתנו למערכת היתר לסמן אותה בתו תקן.

<יורם סמואל: אנחנו מפקחים על כל עמדה ועמדה, שום עמדה לא נכנסת לשימוש בלי להיבדק על-ידי מכון התקנים.

<יורם סמואל: מכון התקנים מכייל אותה באופן שוטף, מכון התקנים מפקח על תחזוקה, מכון התקנים גם מפקח על מערכת אבטחת המידע שהיא חלק מהמערכת.

<יורם סמואל: לגבי הנושא של עדכון המערכת, לפי בדיקה עדכנית, עד עכשיו היו 25 שינויים במערכת מאז שהיא קיבלה את ההיתר.

<יורם סמואל: אנחנו מדברים על 2011, היו 25 פניות לתיקונים או לשינויים במערכת שנעשו, נבדקו ואושרו.

<יורם סמואל: במשפט שמנהל עורך הדין גונן כרגע בבית משפט לתעבורה בעכו, נכון, הייתה טעות של עד שהוא עובד מכון התקנים שבא לשם כעד מומחה מטעם התביעה.

<יורם סמואל: לא שלא בוצעו 500 הבדיקות שנזכרות בתקן.

<יורם סמואל: 500 הבדיקות שנזכרו בתקן, לפי דעתנו, בוצעו.

<יורם סמואל: הן בוצעו בתקופה שקדמה לאותה תעודת בדיקה והן אושרו על-ידי המעבדה בהולנד שביצעה את הבדיקה.

<יורם סמואל: אנחנו מכינים לדברים האלה תשובה.

<יורם סמואל: הוגשה על-ידי עורך הדין גונן תובענה ייצוגית.

<יורם סמואל: אני מבין שחלק מההופעה שלו זה חלק מהכנת התובענה הייצוגית הזאת.

<יורם סמואל: אנחנו ניתן תשובה מאוד מסודרת, גם למשטרה וגם לבית המשפט.

יעקב אשר: בשורה התחתונה, אתה אומר שהמצלמת תקינות ומשקפות בהחלט את התקן שהיה מדובר בזמנו ונותנות את המבט הנכון.

<יורם סמואל: הן מתאימות לתקן שקיים.

<יורם סמואל: הוא בינתיים הוחלף, אגב.

<יורם סמואל: תקן מ-2005 עבר רביזיה כללית ב-2015, אז הוא לא מיושן אלא ממש חדיש.

יעקב אשר: כן, ניצב ידיד.

<דורון ידיד: בגרמניה 17; בקנדה, בנוסף לטכנולוגיות אחרות, עובדות עם הטכנולוגיה הזו.

<דורון ידיד: זה שהטכנולוגיה ישנה או חלקה ישנה, זה לא אומר שהיא לא אמינה.

<דורון ידיד: היה את הספק הזה עם הדוח שמכון התקנים, כפי שעלה בעדות של העד שלהם בבית המשפט.

<דורון ידיד: אנחנו בודקים את עצמנו ובודקים את מכשור האכיפה שלנו, את כלל מכשור האכיפה שלנו וגם את המצלמות שהן באחריותנו.

<דורון ידיד: אפשר לומר שבחודש האחרון, בשבועיים האחרונים, ביצענו בלילות 617 בדיקות במהירויות שונות של המצלמות.

<דורון ידיד: סגרנו קטעי כביש ובדקנו את המהימנות של המצלמה – כי עלה פה כן מכון התקנים, לא מכון התקנים – מעל 95% סטיות של בין 2 ל-3 קמ"ש, שזה עומד בסטנדרטים שלנו כיוון שכל מהירות האכיפה שאנחנו - - -

יעקב אשר: אין מצב שמישהו נסע 80 ויצא לו 130.

<דורון ידיד: אנחנו מראש מורידים 5 קמ"ש.

<דורון ידיד: במעמד רישום הדוח אנחנו מראש מורידם 5 קמ"ש, כך שזה עומד בסטנדרטים.

<יורם סמואל: עוד משפט אחד.

יעקב אשר: אחרון.

<יורם סמואל: המערכות האלה של חברת "גאטסו" ההולנדית עובדות ב-20 מדינות בעולם שכוללות את ארצות הברית, הממלכה המאוחדת, שוויץ, צרפת, אוסטריה, את הולנד ואת אוסטרליה וגם את ישראל.

<תומר גונן: למה אתה מטעה?

יעקב אשר: סליחה.

יעקב אשר: בבית המשפט תעשו את זה.

יעקב אשר: אני רוצה לסכם את החלק הזה מבחינתנו.

יעקב אשר: זה שיש רק 100 מצלמות זה רע מאוד אבל זה שהן תואמות, כנראה שזה נכון.

יעקב אשר: אני חושב שבכל טכנולוגיה שלא תהיה, אדוני העורך דין מלשכת עורכי הדין, כל טכנולוגיה שלא תהיה, לדעתי, ינסו לתקוף אותה בצורה כזו או אחרת ותמיד יימצאו אלה שהתפרנסו מהטכנולוגיה הזאת שיתקפו וגם מהשנייה.

יעקב אשר: אני יוצא מנקודת הנחה שגם מה שאמר ניצב דורון ידיד, בדקו את זה גם פיזית.

יעקב אשר: אני מתנצל מראש שלא נוכל להספיק לדבר על פרויקט "שומרי הדרך" לצערי הרב, הזכרנו אותו.

יעקב אשר: כי אנחנו חייבים לסיים, יש פה ועדה טעונה מאוד אחרינו.

יעקב אשר: אם אחמד טיבי הגיע לפה עכשיו, זה לא בגלל היושב-ראש אלא בגלל הוועדה.

יעקב אשר: זה משהו אחר.

יעקב אשר: אני מבקש סליחה מאלה שלא ידברו, אבל יש אחד שלא דיבר בפעמים הקודמות, נמרוד הגלילי.

יעקב אשר: יש משהו דחוף לגבי העניין הזה?

<נמרוד הגלילי: אני מייצג את חברות הליסינג.

<נמרוד הגלילי: בסך הכול, חברות הליסינג מקדמות כל פעילות לבטיחות בדרכים ומבצעות אמצעים טכנולוגיים.

<נמרוד הגלילי: הבעיה שעל כל דוח תנועה שמגיע אלינו או כל דוח אחר, אנחנו מבצעים הסבה, אלא שבדוחות תנועה חמורים שמצולמים בגלל עבירות תנועה חמורות, אין אפשרות לבצע את ההסבה.

<נמרוד הגלילי: יש איזושהי התקדמות לאחרונה, אבל כתוצאה מכך מגיעים לבית משפט - - -

יעקב אשר: החסם הזה הוא מול המשטרה או מול - - -

<דורון ידיד: לא.

<דורון ידיד: שיתוף פעולה שלכם אתנו - - -

יעקב אשר: אז אני מבקש לחדש את שיתוף הפעולה הזה.

יעקב אשר: אני מסכם את הדיון ואומר במילים אחרות את מה שאמרנו פה בהתחלה.

יעקב אשר: לשכת סמנכ"ל משרד ראש הממשלה, יש צורך דחוף בהוספת ניידות נוספות כפי שדיברנו בכל הישיבות, כפי שעלה מהדוח של ועדת הכלכלה, הדוח הממצה, לפחות עוד מעבר להכפלה שנעשתה בשנת 2017.

יעקב אשר: אני קורא לשר האוצר להקציב את הסכום זה.

יעקב אשר: דבר נוסף, לא יכול להיות, אני בהלם מהנתון הזה שפרויקט שהולך כבר למעלה מ-10 שנים, שהיה אמור להגיע ל-300 מצלמות, הגי ל-100 ועומד במקום.

יעקב אשר: לא יכול להיות שיהיה דבר כזה.

יעקב אשר: אני קורא למשרד האוצר, שבינתיים יצא ופינה את מקומו, משרד התחבורה – נמצא כאן בחזרה ממשרד האוצר.

יעקב אשר: גיורא, אני רוצה לבקש ממך בקשה נוספת.

יעקב אשר: לא רק להיות המומחה שנותן לנו את המיקוד, אלא גם להיות המתריע בשער.

יעקב אשר: אני חושב שזה חלק מהתפקיד שלכם, לתת לנו דיווח אחת לחודש או אחת לחודשיים, האם יש התקדמות בדברים האלה שדנו בהם, האם יש התקדמות בביצוע שלהם.

יעקב אשר: אני נותן לך תפקיד.

יעקב אשר: אני יודע שהוא לא תפקיד – אבל דיברנו על קואליציה שבעצם אתם צריכים לנהל לטובת הציבור, שהיא קואליציית המאבק בתאונות הדרכים.

יעקב אשר: אתם צריכים להיות גם המתריע בשער בעניין הזה.

יעקב אשר: אני מודיע לכם כן, אנחנו נקיים גם בפגרה דיונים.

יעקב אשר: אנחנו נדנד לכם, ננג'ס לכם, נשגע אתכם, עד שאנחנו נתחיל לראות ירידה בכמות תאונות הדרכים.

יעקב אשר: תודה רבה.